text: [{"text_idx": "#000000", "text": "HomeComputerLaptopi ykn kompiitara dadhabu Haala kamiin boqachiisuu qabna?"}, {"text_idx": "#000001", "text": "Laptopi ykn kompiitara dadhabu Haala kamiin boqachiisuu qabna?"}, {"text_idx": "#000002", "text": "Kompiitarri ni dadhaba, akkuma namaa hojiin yoo itti baay\u2019ates saffisni hojii isaa ni hir\u2019ata. Kanaafuu, hamma barbaachisaa ta\u2019e erga itti faayyadamnee booda boqachiisuun barbaachisaadha."}, {"text_idx": "#000003", "text": "Kompiitara keenya karaalee adda addaan boqonnaa akka argatu gochuu dandeenya. Haa ta\u2019u malee karaa kamiin wayya kan jedhu kan wal nama falmisiisudha. Kanaaf, armaan gaditti karaalee kompiitara keenya ittiin boqachiisnu sadi faayidaa fi hanqina isaanii kan ilaallu ta\u2019a."}, {"text_idx": "#000004", "text": "Operating system duriitiin \u2018standby\u2019 kan ture, amma immoo \u2018sleep\u2019 jedhamu saffisa kompiitaraa kan hir\u2019sudha. Kompiitara keenya \u2018Sleep mode\u2019 irra yoo goone RAM irraan kan hafe humnoota gara kutaa kompiitaraa irra raabsaman irraa hir\u2019isuun kompiitara keenyaaf boqonnaa kenna."}, {"text_idx": "#000005", "text": "Faayidaan \u2018Sleep\u2019 kan biroon, utuu kompiitarri hin cufamin dura waan dalagamaa ture \u2018Save\u2019 gochuun hojii gidduutti dhaabnee turre saffisaan itti fufuuf nu gargaara. Haa ta\u2019u malee \u2018Sleep\u2019 gochuun humna gahaa gaafata. Gidduutti humni yoo bades wantoota nuti utuu \u2018save\u2019 hin godhin dhiisne baduu danda\u2019u. Kanaafuu, yeroo hunda kompiitara keenya utuu \u2018Sleep\u2019 hin godhin dura hojiilee jalqabnee jirru \u2018save\u2019 gochuun barbaachisaadha."}, {"text_idx": "#000006", "text": "Baay\u2019ee keenya kompiitara cufuuf \u2018shutdown\u2019 gochuu filanna. yeroo kanatti want hunduu ni cufama, RAM\u2019n isaas ni bada. Walumaagalatti kompiitarichi sochii hunda ni dhaaba jechuudha. Kompiitarri \u2018shutdown\u2019 ta\u2019ee jiru humna tokkollee hin gargaaramu. kanaaf yeroo kanatti boqonnaa gaarii irra jiraachuu nu hubachiisa."}, {"text_idx": "#000007", "text": "Kompiitara keenya \u2018Hibernate\u2019 yoo goonu hojiin nuti irratti hojjechaa turre RAM osoo hin taane \u2018Hard drive\u2019 irra taa\u2019u. Kompiitara keenya yeroo kaasnutti wantoota nuti utuu save hin godhin dhiisne argachuu ni dandeenya. \u2018Hibernate\u2019 gochuunis hamma tokko humna ni barbaada."}, {"text_idx": "#000008", "text": "Kanneen armaan olii sadan ilaalchisee yaadota ijoo:"}, {"text_idx": "#000009", "text": "Kompiitara \u2018sleep\u2019 goonee deebisnee yoo bannu banamuuf xiqqoo yeroo fudhachuu danda\u2019a. \u2018Hibernate\u2019 fi \u2018Shutdown\u2019 yeroo goonu banuu fi cufuu irratti humna walfakkaataa gargaaramu Kompiitarri/laptop keenya humna fixuuf yoo ta\u2019e ykn humni baduuf yoo ta\u2019e \u2018Hibernate\u2019 gochuun filatamadha."}, {"text_idx": "#000011", "text": "Kompiitara keenya guyyaatti sa\u2019aatii dheeraaf walitti aansinee kan fayyadamnu yoo ta\u2019e guutummaan guutuutti \u2018Shutdown\u2019 gochuu nurraa hin eegamu. Garuu gidduu gidduutti yeroo muraasa qofa fayyadamna yoo ta\u2019e, \u2018Shutdown\u2019 gochuun gaariidha. Waan hojjechaa jirru tokko deebinee itti fufuuf \u2018Sleep\u2019 gochuun filatamaadha. sa\u2019aatii muraasaaf ykn guyyoota muraasaaf boqachiisuuf \u2018shutdown\u2019 gochuun barbaachisaadha."}, {"text_idx": "#000012", "text": "Waan hojjechaa jirru tokko sa\u2019atii muraasaaf addaan kunnee itti deebi\u2019uuf \u2018Hibernate\u2019 yoo goone gaariidha. walumaagalatti karaalee sadan armaan olii fayyadamuun yeroo barbaachisaa ta\u2019etti karaa barbaachisaa ta\u2019een kompiitaraa/Laptop keenya boqachiisuun barbaachisaadha."}, {"text_idx": "#000013", "text": "Bilbila networkii fi interneetii hojjachuu dideef furmaata"}, {"text_idx": "#000016", "text": "Keyboard irratti qophinaan barreessuu barachuuf Marsaariitii filatamoo 2"}, {"text_idx": "#000019", "text": "Save my name, email, and website in this browser for the next time I comment."}, {"text_idx": "#000025", "text": "Welcome, Login to your account."}]